Diari Oficial de la Generalitat Valenciana


Sumari del DOGV 4842, del 15-09-2004 (2004/9103)

Informació pública del projecte d'urbanització i reparcel·lació de la UE-P2 de les normes subsidiàries de Xaló.
---------------------------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9103


Organisme emissor
:   Ajuntament de Xaló

Tipus de document
:   Anunci

Informació pública del projecte d'urbanització i reparcel·lació de la UE-P2 de les normes subsidiàries de Xaló. [2004/9103]
  
En el dia d'avui, s'ha dictat decret d'alcaldia que en la seua part dispositiva diu el que es trascriu literalment:
  
«Primer. Sotmetre a informació pública el projecte d'urbanització i el projecte de reparcel·lació de la unitat d'execució P-2 de les normes subsidiàries de Xaló, presentats per la mercantil adjudicatària del PAI de la UE-P2, Murtes, Iniciatives Urbanes i Gestió, SL amb data 23 de juny de 2004, convocada en les mateixes condicions de publicitat, forma i termini que regulen els articles 46.1 i 3, de la Llei Reguladora de l'Activitat Urbanística.
  
Segon. Procedir a la notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa així com al domicili fiscal dels que consten al cadastre com a titulars de drets afectats per l'actuació referenciada en la present resolució.
  
Tercer. Expedir edicte d'informació pública que es farà públic en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, advertint de la possibilitat de formular al·legacions. El període d'informació pública serà de vint dies que començaran a computar-se a partir de la publicació de l'anunci corresponent en el Diari Oficial de la Generalitat Valenciana.
  
Quart . La documentació estarà a disposició de tots els interessats en les oficines municipals sites al carrer de l'Església, 27 de Xaló en dies i hores hàbils.
  
Quint. Tramitar la certificació registral corresponent de domini i càrregues, simultània a la convocatòria de la informació pública. Fent esment de conformitat amb el que estableix l'article 5 del Reial Decret 1093/1997, de 4 de juliol, que es farà constar per nota al marge de l'última inscripció de domini de les finques, la iniciació de l'expedient de reparcel·lació. Amb aquest fi es cursarà la corresponent sol·licitud al registre de la propietat.
  
Sext. Si de l'anterior certificació apareguera algun titular registral que no haja estat nominalment i formalment notificat de l'exposició pública del projecte de reparcel·lació, se li conferirà el tràmit d'audiència per deu dies.
  
Contra la present resolució no es pot interposar cap recurs administratiu ni jurisdiccional, al constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeixen indefensió o perjuí irreparable a drets i interessos legítims».